NaiveNeuron/SloPal huggingface dataset:
P. Pelegrini, poslanec: (2007-02-07):
Bod 1. V čl. I v 22. bode v § 12 ods. 12 sa na konci „bodka“ nahrádza „čiarkou“ a dopĺňajú sa slová, „a ak je to v súlade s regulačnou politikou“. Odôvodnenie: Ide o ustanovenie pôvodné, ktoré umožňuje Úradu pre reguláciu sieťových odvetví regulovať aj také služby alebo tovar poskytované v sieťových odvetviach, ktoré nie sú uvedené v § 12 ods. 1, a to v prípade, že si to vyžiada situácia na trhu. Ide o prípady mimoriadnej trhovej situácie, ak dôjde k ohrozeniu trhu vplyvom nedostatočne rozvinutého konkurenčného prostredia, alebo ak si to vyžaduje ochrana spotrebiteľa. Posudzovanie, kedy nastanú tieto prípady, ako aj to, ktoré tovary a služby by sa prípadne regulovať mali, bude vykonávané v súlade s platným právom Európskej únie a v súlade s energetickou politikou Európskej únie. Uvedené znenie je v súlade so znením v platnom zákone Národnej rady Slovenskej republiky č. 18/1996 Z. z. o cenách. Bod 2 pozmeňujúceho návrhu. V čl. III v 12. bode v § 48 ods. 2 písm. a) znie: „Uzatvoriť zmluvu o dodávke plynu na vymedzenom území s každým, kto o to požiada, ak sú splnené technické podmienky a obchodné podmienky dodávateľa plynu, je k dispozícii dostatočná prepravná, distribučná a uskladňovacia kapacita a dostatočné množstvo plynu. Povinnosť dodávateľa uzatvoriť zmluvu o dodávke plynu sa nevzťahuje na odberateľa, ktorý za posledných 12 mesiacov hrubo porušil zmluvu o dodávke plynu alebo neoprávnene odoberal plyn.“ Odôvodnenie: Predpokladaná povinnosť všetkých obchodníkov s plynom uzavrieť zmluvu o dodávke plynu s každým, kto o zmluvu o dodávke požiada, tak ako sa to navrhuje pôvodne v zákone, nemôže byť technicky možné, nakoľko zemný plyn nemôže byť na Slovensku vyrábaný vo významnom množstve. V prípade, že neexistuje žiadna primeraná importná zmluva, obchodník s plynom nemôže byť schopný splniť túto povinnosť. Okrem toho musia byť pre dodávku plynu splnené ďalšie podmienky týkajúce sa kapacít, prepravnej a distribučnej siete a uskladňovacie kapacity. Navyše všeobecná povinnosť dodávok pre subjekt s dominantným postavením na trhu vyplýva zo súťažného práva. Vážené panie kolegyne, páni kolegovia, žiadam vás o podporu tohto pozmeňujúceho návrhu. Ďakujem.
Fico, Robert, podpredseda NR SR (2011-09-13):
Pán poslanec Dostál, tak sa teda pozerajte do mojich očí. (Zasmiatie sa v sále.) A poviem vám to veľmi presne a použijem na to mená mojich kolegov. Dúfam, že sa na mňa nenahnevajú. Šéfom mojej kancelárie bol človek, ktorý sa volal František Határ. A mal som jedného z poradcov alebo šéfa poradcov, ktorý sa volá Vladimír Faič a sedí tu s nami ako poslanec Národnej rady. Predstavte si, že by som rozhodol o pridelení dotácie vo výške 300-tisíc eur. Môj šéf kancelárie by všetky papiere, ktoré s tým súvisia, posielal poradcovi Vladimírovi Faičovi, ten by išiel na Zámockú ulicu v Bratislave a vypýtal by si od zhotoviteľa 10 % a zobral by si 30- alebo 33-tisíc eur. Vy mi chcete povedať, že by ste mi verili, že o tom nič neviem? Nežartujte, pán poslanec Dostál. Pani premiérka o všetkom musela vedieť, sú to jej najbližší ľudia. Iné riešenie tam neprichádza do úvahy. Systém prideľovania dotácií, ľudí, ktorí pracujú okolo premiéra, to sú najbližší ľudia. Všetko o týchto ľuďoch musíte vedieť, čo robia alebo nerobia. Jednoducho musíme vychádzať z predpokladu, že v tejto kauze bola predsedníčka vlády Slovenskej vlády Iveta Radičová presne informovaná, komu ide dotácia, aké požiadavky pôjdu na tohto zhotoviteľa, aká je z toho provízia. Kam tie peniaze išli, to už nikto nevie. Ale fakt je ten, že to boli najbližší ľudia Ivety Radičovej, predsedníčky vlády Slovenskej republiky. A pozerám vám rovno do očí, hoci radšej by som pozeral nejakému peknému dievčaťu a nie vám. (Potlesk.)
Viskupič, Marián, poslanec NR SR (2020-11-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet a ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Prosím, dajte o mojom návrhu hlasovať.
Laššáková, Jana, podpredsedníčka NR SR (2015-05-27):
Pán predseda, chcem vás poprosiť, je...
Kaník, Ľudovít, poslanec NR SR (2013-11-26):
Lucia, dobré vystúpenie, povedal by som. A je to vec naozaj posúdenia jednotlivých vecí a niekto to posúdi, ako to naozaj je. Ale k jednej veci sa musím vyjadriť, lebo mne to až pripadá nelogické, aj som si to v novinách prečítal, aj si to ešte prečítam veľakrát asi. Jak môže niekto o mne povedať, že tu niečo hovorím a predkladám preto, že minulý víkend dopadli nejako voľby a zrazu sú všetci prekvapení, že pán Kotleba dostal toľko hlasov, koľko dostal. Veď ja desať rokov nielen hovorím, ale robím to isté. Sama si to povedala, už som tu bol mnohokrát s rôznymi návrhmi zákonov. Ako minister som ani netušil o takomto mene a urobil som to, o čom mnohí teraz ešte iba rozprávajú, že by bolo dobré urobiť. Tak už, preboha, držme sa aspoň zdravej logiky, že aspoň niektorí, niektorí majú svoj názor stále ten istý, že sú konzekventní a že presadzujú tie veci preto, lebo ich považujú za správne, a upozorňujú na to, že keď sa nebudú presadzovať, tak to prinesie veľmi negatívne efekty. Takže ja len hovorím, že niektorí možno teraz začnú trošku premýšľať viac, ako premýšľali predtým, ale mne je to jasné už viac než desať rokov, minimálne, Lucia, a keby som išiel k politickým vyjadreniam, tak ešte dávnejšie by som našiel, kde presne v tejto línii bol môj názor stále rovnaký a ten istý.
Krajčír, Ľuboš, poslanec NR SR (2022-09-21):
Ďakujem pekne za slovo. Pán kolega, teší ma, tak ako si spomenul, cieľom návrhu zákona je spresniť doterajšiu naozaj dlhodobú prax Úradu pre Slovákov žijúcich v zahraničí v podobe výslovného splnomocnenia tohto úradu v zákone na poskytovanie dotácií na investičné projekty, ktorými sú dotácie na kúpu nehnuteľností určených na zariadenie kultúrnych centier, športových stredísk, školských zariadení alebo centra duchovného života Slovákov žijúcich v zahraničí, prípadne na rekonštrukciu takýchto už existujúcich zariadení. Medzi také najvýznamnejšie by som doteraz spomenul, takto podporené aktivity patria napríklad centrá v Mlynkoch v Maďarsku, v Našiciach Chorvátsko, v Užhorode Ukrajina alebo v Novej Belej v Poľsku. Ďalším Gymnázium v Báčskom Petrovci, Srbsko alebo v Nadlaku Rumunsko či rodný dom svetoznámeho maliara a insitného umenia Martina Jánoša v Kovačici. Dôležité je, že naozaj tento návrh zákona nemá vplyv na rozpočet verejnej správy ani podnikateľské prostredie. Návrh zákona nemá vplyv na životné prostredie ani na informáciu spoločnosti a nevyvoláva žiadne sociálne vplyvy. Kolegovia, ďakujem za tento návrh zákona. Verím tomu, že naozaj nájde čo najväčšiu podporu v pléne.
Suja, Miroslav, poslanec NR SR (2022-12-08):
Ďakujem za slovo, pán podpredseda. Pán poslanec, ako pri iných veciach, v niektorých veciach s tebou súhlasím a v niektorých nie a takisto to je ako pri tvojom vystúpení. Ja si dovolím oponovať, aj keď je to tvoj názor, rešpektujem ho, ale ja mám iný a ja si myslím, že Boh je pre každého iný, Boh je pre každého iný. Nemôžeš ty tvrdiť, že je presne takýto, ako ho vidíš ty. Ja si myslím, že pre každého dotyčného veriaceho je taký, ako ten dotyčný veriaci ho potrebuje, preto by som bol nerád, keby sme hovorili presne, že áno, Boh je presne takýto. Nie. Pre mňa je úplne iný, ja hľadám pokoj úplne v iných veciach ako ty. Ja možno si myslím niečo iné ako ty a každý veriaci, pre každého veriaci je ten Boh iný. Nemôžme tvrdiť, lebo to sa potom obráti proti nám, že presne takýto je a iný nie. Ďakujem.
Blaha, Ľuboš, podpredseda NR SR (2023-12-07):
Pán predseda výboru Ján Richter.
B. Bugár, podpredseda NR SR: (2004-06-29):
(Hlasovanie.) Prítomných 125 poslancov, za 73, proti 5, hlasovania sa zdržalo 46 poslancov, nehlasoval 1. Konštatujem, že návrh uznesenia sme schválili. A ešte teraz pristúpime k hlasovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení zákona Národnej rady Slovenskej republiky č. 152/1995 Z. z. o potravinách v znení neskorších predpisov (tlač 697). Pán spravodajca, pán poslanec Čaplovič, nech sa páči, môžeme pristúpiť k hlasovaniam.
Jurinová, Erika, podpredsedníčka NR SR (2012-09-21):
Ďakujem pekne. Chce zaujať stanovisko pán spravodajca? Nech sa páči.
Saloň, Marián, poslanec NR SR (2022-05-03):
Ďakujem pekne, pán predsedajúci. Vilko, ja sa ti chcem veľmi poďakovať za tvoje vystúpenie jednak, že si skúsený primátor, ktorý ukázal aj zo svojej pozície, že ako sa rieši migračná kríza na schengenskej hranici, čo ocenil aj minister vnútra, ktorý ťa pozval na tlačovú besedu, na ktorej si nebol, tak na druhej strane si ukázal ten tvoj historický pohľad ako skúseného pedagóga a presne si opísal, že ako jednotlivé režimy sa vysporadúvali s ľuďmi, ktorí predstavovali nepohodlný názor. Len je smutné a zarážajúce, že dnes sme v 21. storočí a dnes hovoríme o tom, že ideme opozičnému lídrovi zatvoriť ústa tým, že ho chceme dať do väzby a likvidujeme ľudí, ktorí majú iný názor ako vládna moc. A to je na tom celé smutné a presne ja stále sa opakujem, že to, na to poukázal aj nebohý generál Lučanský, ktorý pri svojom odchode z pozície prezidenta policajného zboru poukazoval na to, že vláda má záujem politicky vplývať na policajný zbor a on sa na to dívať nemôže. A potvrdili to aj tie nahrávky slávne, legálne, vyšetrovateľov, kde hovorili o SMER-e ako o hlavnej úlohe spraviť z nich zločineckú skupinu a potvrdzoval to ďalej aj policajný prezident vo svojich vystúpeniach, kde jasne dával najavo, že čo je zámerom, keď dopredu informoval, dopredu zastrašoval, či už opozičných politikov, ale aj neskôr koaličných politikov, že aj na nich dôjde. Tak to je presne to a táto forma politizácie je veľmi nebezpečná, keď sa zneužíva trestné právo voči, voči opozícii, ktorá kritizuje vládnu moc, a hlavne, keď vládna moc nevie preukázať svoju kvalitu ničím iným, ako likvidovať opozíciu a nie ako pomáhať svojmu národu v ťažkých sociálnych časoch.
M. Hort, podpredseda NR SR: (2008-10-24):
Otváram rozpravu k tomuto bodu s tým, že ani tu som nedostal žiadnu písomnú prihlášku, a preto sa pýtam, kto sa chce do rozpravy prihlásiť ústne? Ďakujem, nikto. To znamená, že prerušujem rokovanie o tomto bode programu a budeme o ňom hlasovať o 11.00 hodine. Chcem sa ospravedlniť, lebo sme preskočili pri programe bod, ktorým je vládny návrh zákona v druhom čítaní, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a o zmene a doplnení niektorých zákonov. Tento vládny návrh zákona ste dostali ako tlač 724 pred prvým čítaním a spoločnú správu máte ako tlač 724a. Pán podpredseda vlády, skôr než vám dám slovo, ešte je tu opäť procedurálny návrh, nech sa páči, pán poslanec Janiš.
Šimečka, Michal, podpredseda NR SR (2023-11-22):
Áno. Ono pôvodne ste mali, mali ste to odôvodnenie prečítať ako prvé, ale keď ste, v momente, keď ste prečítali text toho pozmeňujúceho návrhu, tak tým musí skončiť vaše vystúpenie podľa rokovacieho poriadku.
Sulík Richard, predseda NR SR (2011-02-11):
Béla, vyrieš si to, prosím ťa, s pánom Procházkom potom.
Schlosár, Rastislav, poslanec NR SR (2022-03-22):
Ďakujem kolegom za faktické. Súhlasím s pani poslankyňou Sulanovou, táto okupačná zmluva je naozaj nevyvážená, slovenskí vojaci nemajú na americkom území absolútne žiadne práva, kdežto tí americkí vojaci na slovenskom území majú väčšie práva ako slovenskí občania, čiže tam tá nevyváženosť je absolútne evidentná. Snáď by som ešte doplnil, že ten trend v tom, ako pok... ako postupujú americké orgány, ak sa ich vojaci dopustia nejakých zločinov po svete, ten je tu už dlhodobý, a táto zmluva to v podstate len potvrdzuje. Spomeniem len jeden taký príklad už v takej dávnejšej minulosti, ale ktorý takisto úplne evidentne demonštruje, ako Američania pristupujú k trestaniu svojich vlastných vojakov, a to je prípad, ktorý sa stal v tej známej vietnamskej dedine My Lai v 60. rokoch, kde americkí vojaci zmasakrovali niekoľko stoviek nevinných žien, detí, civilistov, a napriek tomu, tí ľudia, ktorí boli za to zodpovední, nakoniec bol súdený len jeden jediný, ich veliteľ aj ten reálne si odsedel len štyri a pol mesiaca väzenia za masaker niekoľko stoviek ľudí, pretože jednoducho americké orgány vrátane prezidenta sa postarali o to, aby bol beztrestný. Čiže je evidentné, že pokiaľ takto Američania pristupujú k trestaniu svojich vojakov, tak našou povinnosťou je tento protiprávny stav jednoducho napraviť a tú diskrimináciu, ktorá, ktorú aj táto okupačná zmluva prináša, jednoducho odstrániť.
M. Dzurinda, predseda vlády SR: (2001-10-24):
Už vo svojom úvodnom vystúpení, v informácii, o ktorú ste ma požiadali, som rekapituloval, ktoré z týchto upozornení sme premietli do úprav tohto rámcového dohovoru tak, aby sme nešli nad rámec rozhodnutia z roku 1999. To je ten známy termín „likvidácia“, to je to, aby sme mali istotu, že ide o zmluvu, ktorú môže podpísať a vykonávať vláda Slovenskej republiky a jej orgány. Aj v tomto záverečnom vystúpení chcem vyhlásiť, že v záverečnom návrhu tejto rámcovej dohody tieto úpravy sú premietnuté tak, ako tieto 2 poslanecké kluby navrhovali. Po druhé, čo chcem na záver povedať, je, že podstatná časť rozpravy k tejto informácii bola zo strany opozície úplne mimo veci. Diskutovali ste, panie poslankyne, páni poslanci z opozície, o tom, že roky 2006, 2008 sú predčasné. Ale chcem sa vás opýtať: Prosím vás, kde ste boli 2 roky? Veď vláda Slovenskej republiky prijala meritórne rozhodnutie 14. septembra 1999. Kde ste boli od 14. septembra 1999? Kde bol pán Fico od roku 1999? (Hlasy z pléna.) I. Presperín, podpredseda NR SR: Prosím kľud, páni poslanci.
Grendel, Gábor, podpredseda NR SR (2020-07-15):
Pán poslanec Kuffa.
Baláž, Radovan, poslanec NR SR (2018-10-24):
Pán predsedajúci, dajte hlasovať o tom, že tento návrh zákona prerokujeme v druhom čítaní.
B. Bugár, podpredseda NR SR: (2004-09-28):
D. Bollová, poslankyňa: Ďakujem pekne, pán podpredseda, chcem len vyjadriť podporu predrečníkovi. Myslíme si tiež, teda náš klub si myslí, že tu predsa nejde o to, aby Národná rada vyslovovala súhlas či nesúhlas s prijatím Turecka do Európskej únie, ale aby zaviazala vládu, aby vypracovala nejaké stanovisko a myslím si, že aj potom, keď sa dozvieme to stanovisko vlády, bude priestor pre to, aby sa to ešte v Národnej rade prediskutovalo, takže nevidíme dôvod na to, že by niekto tu chcel hovoriť, že to unáhlené a podobne, nevhodne časovo zaradené do programu. Ďakujem.
T. Rosová, poslankyňa: (2007-09-14):
Ja som sa v mojom vystúpení zamerala konkrétne na kvalitu výstupov preto, lebo myslím, že tam treba začať pátranie, prečo nie sú naši žiaci konkurencieschopní. A, bohužiaľ, pani poslankyňa Tóthová, nie je to mýtus, jednoducho toto dokázali objektívne merania. Som rada, že pani poslankyňa Sániová spomenula aj patologické javy na školách preto, lebo napr. tomu sa v legislatívnom zámere nevenuje prakticky žiadna pozornosť. Ale neskôr by som sa rada vyjadrila aj k tomu, čo analýzy ukazujú o príčinách toho, že výstupy z nášho školstva nie sú ideálne. Pán poslanec Petrák, ja s vami súhlasím, áno, učňovské školstvo je obrovský problém. A tu treba tiež zboriť bariéry a povedať si jasne, že to, čo má zabezpečovať štát v učňovskom školstve, je vzdelanie, vzdelanie ľudí, ktorí sú pripravení prispôsobovať sa meniacim sa podmienkam, prispôsobovať sa novým technológiám, pretože niekoľkokrát za svoj profesionálny život budú musieť úplne zmeniť svoj spôsob práce, výkon toho, čo vykonávajú. Takže štát má pripraviť týchto ľudí na to, aby boli flexibilní, aby boli schopní porozumieť zmenám a prispôsobiť sa im, a nemá vycvičovať robotou. Výcvik, to má byť záležitosťou tých, ktorí majú záujem zamestnať takúto kvalifikovanú, dobre vzdelanú, odbornú pracovnú silu. Mám pocit, že tu by sme tiež našli zhodu. Mám pocit, že tu je zhoda aj na strane zamestnávateľov, len si treba povedať, kde sú bariéry, prečo to zatiaľ takto nefunguje. Ale opakujem, v odbornom školstve treba oddeliť vzdelanie a výcvik, pretože vzdelanie je niečo čo pripraví človeka na celý život, kým výcvik ho pripraví na niekoľko... (Vystúpenie prerušené časomierou.)
Bugár, Béla, podpredseda NR SR (2016-04-27):
Pán poslanec Madej.
Poliačik, Martin, poslanec NR SR (2017-01-31):
Ďakujem veľmi pekne. No diskriminácia spočíva voči každému, kto je z toho systému buď na základe toho, že nestihol, alebo že vznikol nový, vylúčený. Lebo ak máme systém, ktorý už väčšina ľudí, ktorí sú vo vnútri, nespĺňajú podmienky na to, aby mohli vstúpiť noví, tak potom je diskriminačný a nespravodlivý. Nemôžme predsa požadovať 50-tisíc podpisov od kohokoľvek, kto chce prísť nový, pri vedomí toho, že jeden z ľudí, ktorý už je vnútri v tom klube, má 1 500 členov. To je aká spravodlivosť, to je aký rovnaký prístup k službám, aký rovnaký prístup k legislatíve? Tak buď zaveďme nové rovnaké pravidlá pre každého, kto chce vstúpiť, spravme čiaru a nastavme to nanovo, alebo, ak teda hovoríte, že svet sa mení, nastavujme pravidlá tak, aby mohli vstupovať noví podľa takých istých podmienok, ako boli tí starí tam zabetónovaní. To je spravodlivosť a to je rovnosť, lebo inak je to iba výsledok lobingu, toho, kto koho pozná, a toho, kto má aké kontakty a kto stihol nakresliť tú čiaru prvý. To je jediný rozdiel. Ďakujem za faktické pripomienky.
Bugár, Béla, podpredseda NR SR (2018-09-12):
Nech sa páči, prezentujme sa a hlasujme. (Hlasovanie.) Prítomných 139 poslancov, za 104, zdržalo sa 34 poslancov, 1 nehlasoval. Nech sa páči, tento bod zo spoločnej správy sme schválili.
Grendel, Gábor, podpredseda NR SR (2023-01-26):
S reakciou na faktické poznámky pán poslanec Vetrák
P. Hrušovský, podpredseda NR SR: (2001-10-30):
Prerušujem rokovanie schôdze. (Prerušenie rokovania o 12.10 hodine.) (Pokračovanie rokovania o 14.05 hodine.)
Šimečka, Michal, podpredseda NR SR (2023-11-22):
Pán poslanec, ospravedlňujem sa, že vás musím prerušiť, ale vyzerá to tak, že nemôžte už hovoriť po prečítaní toho pozmeňujúceho návrhu. Tak som bol informovaný, takže mrzí ma to.
Susko, Boris, poslanec NR SR (2021-05-05):
Ďakujem pekne všetkým za faktické poznámky. Ja by som chcel zdôrazniť, že niečo iné je vysloviť nejakú symboliku a niečo symbolicky odsúdiť a niečo iné je zavádzať princíp kolektívnej viny ako aktívneho trestu. To odsúdenie ste už urobili, kolegovia z koalície, v inom právnom predpise, ktorý ste schválili v tomto volebnom období. Ale toto, toto nie je o symboloch, ale toto je o zásadnom rozpore so základnými princípmi demokracie, a to zavádzanie kolektívnej viny a kolektívneho trestu bez toho, aby niekomu bola konkrétne dokázaná vina a mal právo na spravodlivý súdny proces. A to si myslím, že v demokratickej spoločnosti v 21. storočí, v ktorom žijeme, je neprípustné. Ďakujem pekne.
Zmajkovičová, Renáta, podpredsedníčka NR SR (2013-03-15):
S reakciou, faktické poznámky dvaja poslanci. Uzatváram možnosť prihlásiť sa s faktickou poznámkou. Pani poslankyňa Horváthová.
Bublavý, Dušan, poslanec NR SR (2012-11-30):
Ďakujem za slovo. Pani podpredsedníčka, očakával som od všelikoho nejaký útok a kritiku odpustenia daní z predaja majetku obcí. Vy si vôbec neuvedomujete, za vlády, v ktorej ste boli v koalícii aj vy, sa naozaj taká krivda, aká sa na samosprávu uskutočnila, nemala obdoby. Obce a mestá, ktoré žijú z daní a čakajú ako, takpovediac, kura na sopeľ na finančné zdroje, ktoré nabehnú obciam a mestám na účet, aby mohli zveľaďovať obce, aby mohli udržiavať, opravovať infraštruktúru, aby sa mohli postarať aj o tých ľudí, ktorých ste spomínali aj vy, aj postihnutých. Lebo všetci občania, čo sme v štáte, sme občanmi obcí a miest. A obce nesú najväčší kríž na chrbtoch a naozaj aj ich zásluhou štát funguje. A aby ste kritizovali to, že ide o nápravu krivdy, aby obce naozaj nemuseli platiť daň z príjmu z predaja majetku, ale aby to mohli použiť na opravy škôl, na opravy čohokoľvek, aj domovov dôchodcov, lebo o všetko sa obce starajú, by ste mali byť vďačná, že táto vláda naozaj napravuje krivdu, ktorú urobila vaša skrachovaná vláda. Ďakujem pekne.
Bugár, Béla, podpredseda NR SR (2017-02-03):
Pán poslanec Hambálek.
Hort, Milan, podpredseda NR SR (2011-12-14):
Hovorí v záverečnom slove, ale hodnotí rozpravu. Páni kolegovia... (Hluk v sále a neutíchajúci potlesk.) Páni kolegovia, chcem vám niečo povedať, tak poprosím, keby ste sa upokojili. (Ruch v sále a pokračovanie potlesku.) Pán kolega Číž, dovoľte predsedajúcemu niečo oznámiť. Vás budú ruky bolieť. (Pokračovanie potlesku.) Chcem vyhlásiť prestávku do 14. hodiny, o 14. hodine, dovtedy je prestávka na poradu poslaneckých klubov a prestávka, ktorá je spôsobená tým, že nemôžeme pokračovať v rokovaní vzhľadom na to, čo sa deje v rokovacej sále. Mal som tri pokusy, aby som nechal dohovoriť spravodajcu, ani po treťom pokuse sme neporozumeli, že spravodajca má právo záverečného slova zhodnotiť rozpravu. (Výkriky z pléna.) Vyhlasujem prestávku. Chlapci, nie ste na mítingu SMER-u, poprosím. Nech sa páči, prestávka do 14.00 hod. (Prerušenie rokovania o 11.30 hodine.) (Pokračovanie rokovania 14.00 hodine.)
Mojš, Milan, poslanec NR SR (2017-05-16):
Ďakujem. Vážený pán predsedajúci, vážené pani poslankyne, páni poslanci, pán minister, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov (tlač 553), ďalej len „gestorský výbor“, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ďalej len „rokovací poriadok“ spoločnú správu výborov Národnej rady Slovenskej republiky. Národná rada Slovenskej republiky uznesením č. 624 zo 16. mája 2017 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady pre hospodárske záležitosti. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 211 zo 16. mája 2017 a Výbor Národnej rady Slovenskej republiky pre hospodárske záležitosti uznesením č. 103 zo 16. mája 2017. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predložený vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 104 zo 16. mája 2017. Týmto uznesením ma výbor zároveň poveril ako spravodajcu, aby na schôdzi Národnej rady Slovenskej republiky som predniesol spoločnú správu o výsledku prerokovania návrhov vo výboroch Národnej rady Slovenskej republiky. Ďakujem. Prosím, otvorte rozpravu.
Doležal, Andrej, minister dopravy a výstavby SR, poverený vedením Ministerstva práce, sociálnych vecí a rodiny SR (2021-03-30):
Ďakujem pekne za slovo. Dovoľte, páni poslanci, aby som odpovedal aj na vaše, vaše otázky, resp. vás trochu usmernil. Nie je pravda, že pomoc pre nepravidelnú autobusovú dopravu prichádza až teraz. Schéma pre nepravidelnú autobusovú dopravu bola predstavená ešte v priebehu roku 2020. To znamená, tí najviac postihnutí zájazdoví svoje kompenzácie už dostali. My v tejto schéme spolu s ministerstvom hospodárstva určite budeme pokračovať, preto možno treba aj, aj dovysvetliť, treba rozdeliť tú dopravu na pravidelnú, nepravidelnú, treba ju rozdeliť na dotovanú a nedotovanú. Nemôžme, nedá sa to, nedá sa pomáhať plošne jedným nástrojom. Treba veľmi pozorne zvážiť nuansy a špecifiká každého sektora. Nemôžem len tak predsa kompenzovať SAD-ky, ktoré svoje kompenzácie dostávajú od vyšších územných celkov. Treba potom pomôcť vyššiemu územnému celku. Ono toto všetko je veľmi, veľmi veľká diskusia. Ale priznávam, uznávam, mohla tá pomoc prísť skôr. Čo je však dôležitejšie, že vieme ju vyplatiť spätne. Chceme, aby sme ju vyplatili adresne a férovo tým, ktorí to potrebujú. Poučili sme sa aj z nedostatkov schémy práve tej, ktorá bola prijatá možno práve príliš rýchlo pre, pre sektor nepravidelnej autodopravy, a stávali sa nám také veci, že nebola zohľadňovaná napríklad euronorma, ktorú my už teraz zohľadňovať chceme. To znamená, bolo, majiteľ autobusu v hodnote 200-tisíc eur najnovšej euronormy dostal rovnakú kompenzáciu ako majiteľ autobusu, ktorý bol 15 rokov starý. Potom nachádzali, prichádzali takí špekulanti, že predali svoj nový autobus, kúpili šesť starých a poberali kompenzácie v rovnakej výške, ale šesťnásobne, keďže mali šesť starých, nie jeden nový. Čiže my v tejto schéme, to som možno nepovedal, veľmi dôsledne budeme zohľadňovať aj euronormy pri vyplácaní pomoci. Ak ste hovorili o efektivite, rýchlosti, iste budeme chcieť byť veľmi efektívni. Koniec koncov, ak budeme kompenzovať STK-čky, EK-čky, to sú dáta, ktoré my máme na ministerstve dopravy, čiže žiadateľ ich nebude musieť dokladovať. Chcel som len vysvetliť tú pomoc najmä v oblasti nepravidelnej autobusovej dopravy, že tá pomoc je tu. My v nej budeme pokračovať. Komunikujeme s ministerstvom hospodárstva, ale chceme ju rozšíriť aj o ostatné formy pomoci pre ostatné subjekty dopravy. Ďakujem veľmi pekne.
Poliačik, Martin, poslanec NR SR (2014-09-09):
Pán predseda, žiadam vás, aby bol vyradený z programu schôdze bod č. 3 o skrátenom, bod č. 1 – skrátené legislatívne konanie, pretože som presvedčený o tom, že preň nie sú legitímne dôvody. Bod č. 1, to je zákon 461 z roku 2003, vianočné príspevky. Súvisí to tiež s kampaňou pred komunálnymi voľbami a tiež by sme o tom nemali rozprávať. Ďakujem. (Potlesk.)
M. Hort, podpredseda NR SR: (2010-02-02):
Pýtam sa, pán spravodajca, chcete využiť právo záverečného slova? Nie. Prerušujem rokovanie o tomto bode programu. A budeme pokračovať v súlade so schváleným programom prvým čítaním o vládnom návrhu zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov  v znení neskorších predpisov . Tento návrh má parlamentnú tlač 1449 a návrh na jeho pridelenie na prerokovanie výborom máte v rozhodnutí č. 1471. Dávam opäť slovo ministrovi hospodárstva, aby vládny návrh zákona uviedol. Nech sa páči, pán minister.
Mičovský, Ján, poslanec NR SR (2023-02-08):
Keby tu bol exprezident Klaus, povedal by, že máme tu hluboké nedorozumění. Ale verím, že to teda neni hluboké nedorozumění ale, že to je neschopnosť vás, ktorí sa k tomuto vyjadrujete, vidieť práve to, čo som sa snažil skryť za slovíčko miera. Nikto nehovorí, že tých veľkých, no tak ich nenazývajme oligarchami, Anka, nazývajme ich veľkopodnikateľmi, že ich chceme dať preč. Len hovorím, že chceme nejakú časť pôdy dať práve tým, ktorí nebudú veľkí svojou rozlohou, ale ktorí budú veľkí svojou dôvtipnosťou, svojou schopnosťou produkovať to a tak, čo tí veľkí nechcú a nemôžu, lebo to aj vyplýva z ich veľkých zámerov. Takže ak nie ste schopní uvidieť, že za týmito číslami, ktoré zďaleka neohrozujú tých veľkých, nejde o žiadnu deštrukciu, nejde o žiadny cyklus, ktorých by tých desať plus päť rokov výpovednej doby neumožnili práve aj im využiť všetky svoje investície primeraným spôsobom, no tak potom vlastne musím povedať, a je mi ľúto vo vzťahu hlavne, Anka, k tebe, aj keď viem, že vo vašej strane ste teda zástancami tých podnikateľov, ktorí sú skôr tí väčší, že nechceš vidieť práve to, to, to, tých, ten cieľ, ktorý je tu na to, aby sme odblokovali tú dlhú dobu, ktorá viaže tie pozemky, a nie je možné ju, ich poskytnúť pre tých, ktorí by to skúsili. To neni idealizmus, to neni idealizmus, to je potreba tejto krajiny. A aby som ešte zareagoval aj na tie lány, aj keď pán kolega tu už teraz nie je s tou kukuricou, no ani zďaleka sme nie na tom tak, ako to on povedal, a práve s tou kukuricou, keď povieme, to je aj nahrávka na tie obrovské lány, ktoré sú spojené aj s inými produktami. Áno, zasiať stovky hektárov, osemkrát do roka postriekať, celkom slušný zisk z toho mať, to je tá kukurica, ktorú som kritizoval. A práve toto je príznačné pre tento pohľad. Ďakujem.
Milanová, Natália, poslankyňa NR SR (2019-04-04):
Ďakujem veľmi pekne, Martin, ja som veľmi rada, že túto tému si poňal zodpovedne a priamo od najvyšších našich miest, kde tu sedíme. Ja si len spomínam, tuším v 2014, keď som začala tu pracovať, neboli tu ani koše na triedený odpad vôbec v celej Národnej rade. Ako prví sme ho zabezpečili na poslanecký klub OĽANO, inak, a veľmi ma potešilo, že, neviem, či tento rok je to, alebo od minulého roka, už aj na chodbách sa nachádzajú tieto koše. A verím tomu, že ten odpad sa triedi aj potom následne do triedeného zberu. Keď som bola akurát teraz v bufete, včera, tak ma, môj pohľad padol na tie plastové Rajce a podobné záležitosti, ktoré, si myslím, že by sme si v dnešnej dobe mali odpustiť, volá po tom celý svet dennodenne, čítame, pozeráme informácie o tom, ako sú zamorené moria. My síce ten odpad produkujeme, ale nevieme čo s ním ďalej. A práve preto si myslím, že treba začať, áno, aj od orgánov verejnej správy, od Národnej rady a ísť príkladom, prevziať tú štafetu a bežať na čele s touto témou. Takže ďakujem ti veľmi pekne za tento návrh.
Laššáková, Jana, podpredsedníčka NR SR (2015-10-21):
Nech sa páči, pán poslanec Petrák.
Madej, Róbert, poslanec NR SR (2012-08-08):
Ďakujem pekne. Dovolím si oznámiť, že zvolávam zasadnutie ústavnoprávneho výboru s termínom ihneď. Prosím členov výboru, aby sa dostavili do rokovacej miestnosti ústavnoprávneho výboru.
Glváč, Martin, podpredseda NR SR (2019-01-31):
Ďakujem. S faktickými poznámkami nikto. Končím možnosť prihlásiť sa. Ďalší v rozprave, pán poslanec Dostál, nech sa páči.
Paška, Pavol, predseda NR SR (2014-03-27):
Vyhlasujem rozpravu za skončenú. Pán navrhovateľ, nech sa páči.
Glváč, Martin, podpredseda NR SR (2019-02-08):
Vážené pani poslankyne, vážení páni poslanci, otváram ôsmy rokovací deň 40. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali poslanci Jana Kiššová a Jozef Mihál a z dôvodu práceneschopnosti pani poslankyňa Bašistová, Pčolinská a pán poslanec Ďurovčík. Prosím povereného overovateľa poslanca Stanislava Kmeca, aby oznámil výsledky tajného hlasovania najskôr o návrhu na voľbu člena Rady pre štátnu službu (tlač 1300).
Grendel, Gábor, podpredseda NR SR (2021-12-14):
Prezentujme sa a hlasujme. (Ruch v sále.) (Hlasovanie.) Prítomných 102 poslancov, za 20, proti 71, zdržalo sa 5, nehlasovali 6. Tieto body zo spoločnej správy sme neschválili.
Galko, Ľubomír, poslanec NR SR (2014-11-09):
Ďakujem pekne. Zareagujem na dvoch rečníkov. Pán kolega Martvoň, vy čo ste tam robili v tom bare o tretej alebo do štvrtej? (Smiech v pléne.) By som na vás nepovedal. Som sa dozvedel, že ste obšťastnili neviem koľko žien, teraz budeme chodiť o tretej, o štvrtej do baru? No dobre, Glváč tu nie je, ale to je jeho problém, že on tu nie je, mal tu byť, keby tu bol, tak by mohol reagovať. Ale na druhej strane vám uznávam, ja som si prehral to video a je pravda, že ten váš vagabund a ten ancikrist želal smrť len tej dospelej maminke a ja neviem, tomu svojmu nepriateľovi a naozaj nie skutočne tým deťom, čiže tuto som sa pomýlil, ale to, že to bolo nechutné a zvrátené, na tom trvám. Pán kolega Šuca, no ono je to tak, že viete, ja viem, že vy by ste sa ma strašne radi zbavili tu, ale a kto vám to tu bude vykrikovať potom? Však tu Hlina ostane posledný sám. Kto vám tie zlodejiny tu bude popisovať a kto vám bude o nich rozprávať? Viem, že by ste boli veľmi radi, keby ste sa ma zbavili. Ale takú radosť vám neurobím. Viete, ja vám gratulujem k tomu, čo ste povedali, a dúfam, že si to voliči zapamätajú, vy ste diskusiu o okrádaní chorých ľudí, o parazitovaní na tom najcennejšom, čo ľudia majú, na ich zdraví, ste označili za hlúpu. Za nehodnú. Chcem povedať, pán kolega Šuca, že trvám na tom, čo som povedal, každý jeden nominant strany SMER by sa mal hanbiť a každý jeden nominant strany SMER by mal odstúpiť z kandidátky za to, čo ste slovenskému zdravotníctvu vy a vaši nominanti urobili. Ďakujem pekne.
V. Veteška, podpredseda NR SR: (2005-11-09):
Konštatujem, že sme prerokovali písomné odpovede členov vlády Slovenskej republiky na interpelácie poslancov Národnej rady Slovenskej republiky. Vyhlasujem tento bod programu za skončený. V rokovaní budeme pokračovať bodom interpelácie poslancov . Úvodom chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Keďže nemám podklady iné ako tie, ktoré som dostal písomne prihlásených poslancov, chcem vás informovať, že ako prvý sa prihlásil písomne pán poslanec Fajnor, ako druhý pán poslanec Jarjabek a pán poslanec Ďaďo. Nech sa páči, dávam slovo pánovi poslancovi Fajnorovi. K. Fajnor, poslanec: Ďakujem pekne. Vážený pán predsedajúci, vážené kolegyne, kolegovia, podľa § 129 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov interpelujem predsedu vlády Slovenskej republiky pána Mikuláša Dzurindu. Vážený pán predseda vlády, Európska komisia schválila poskytnutie štátnej pomoci zo strany slovenskej vlády pre Hornonitrianske bane Prievidza vo výške 965-tisíc EUR. V prepočte je to niečo viac ako 37 mil. Sk. Suma je kompenzáciou za pracovné úrazy pre zamestnancov. Prosím vás, aby ste ma podrobne informovali: - Ako vláda realizovala poskytnutie tejto kompenzácie pre banícku obec? - Koľkých pracovníkov a v akom rozsahu sa kompenzácia týkala? - Koľko zdrojov bolo doteraz vyplatených a v akých kategóriách? Ďakujem veľmi pekne. Zároveň dovoľte, v súlade s tým istým paragrafom interpelujem ministerku práce, sociálnych vecí a rodiny. Vážená pani ministerka, z privatizácie Slovenského plynárenského priemyslu ostalo na účte Národnej banky Slovenska viac ako 63 mld. Sk, ktoré boli určené na dôchodkovú reformu. Tieto boli uložené v depozite v Národnej banke Slovenska. A v tejto súvislosti by som chcel vedieť: 1. Aký úrok tejto úložky doteraz štát získal a aký je súčasný stav na uvedenom účte? 2. Aká suma zo zdrojov z privatizácie bola presunutá do doplnkových dôchodkových spoločností a akým kľúčom boli jednotlivým spoločnostiam prerozdeľované? 3. Aká suma z týchto zdrojov bola daná do masívnej reklamy doplnkových dôchodkových spoločností? Vážená pani ministerka, prosím o vyčerpávajúcu odpoveď na moju interpeláciu. Vážené kolegyne, kolegovia, veľmi pekne ďakujem za pozornosť.
D. Lipšic, podpredseda vlády a minister spravodlivosti SR: (2004-09-09):
Ja som tejto snemovni už predložil a parlament schválil zákony, ktoré výraznou mierou zvyšujú zodpovednosť v justícii. A je to tak správne. Pretože kto iný by mal konať zákonne a eticky, ak nie sudcovia a prokurátori? Ale ak po 35 rokoch zostane v profesii sudca alebo prokurátor bez akejkoľvek ujmy, bez toho, aby sa dopustil protizákonného alebo neetického konania a bol z justície vylúčený, tak si myslím, že je spravodlivé, ak má adekvátne dôchodkové zabezpečenie už aj preto, že počas výkonu funkcie má svoj príjem limitovaný len a len svojím platom. A samozrejme, počas výkonu svojej funkcie justícia nikdy – ale ani v iných krajinách – nemôže konkurovať iným právnickým profesiám v rámci súkromného sektora, čo sa týka príjmu. Ak chceme, aby justícia bola kvalitná, aby sme mali kvalitných sudcov a prokurátorov, tak musíme poskytnúť adeptom – kvalitným právnikom aj zodpovedajúce zabezpečenie po skončení výkonu funkcie. V opačnom prípade hrozí, že tí najkvalitnejší budú v advokácii. Teraz to poviem tak, v trestnom konaní budú na strane obhajoby a štát nebude mať kvalitných zástupcov. A to, si myslím, je určitá hrozba, ktorej by bolo potrebné sa vyvarovať. Spomeniem možno ešte jeden fenomén. Uvedomujem si, že je to možno niečo nové pre sociálny výbor. Ja som to vo výbore spomenul. Sudcovia z povahy svojej funkcie rozhodujú konflikty. Medzi účastníkmi konania v civilnom konaní, v trestnom konaní medzi obvineným a prokurátorom. Čo je neuveriteľne stresujúca činnosť. Každý z nás sa snaží konfliktom vyhýbať. Pre každého z nás sú konflikty stresom. Ja sa tiež snažím vyhýbať konfliktom s parlamentom. Nie vždy sa mi to darí, ale snažím sa. A bytostnou podstatou funkcie sudcu je rozhodovať každý deň konflikty iných, čiže je to činnosť, ktorá je pod veľkým stresom, a preto je osobitná zo všetkých právnických profesií. Takže toľko k vystúpeniu pani poslankyne Navrátilovej. Samozrejme, budem rešpektovať rozhodnutie snemovne o tom, ako nastaví percento príplatku za výkon funkcie. Ďakujem, pán predsedajúci.
Glváč, Martin, podpredseda NR SR (2018-12-04):
Otváram rozpravu. Do rozpravy som dostal jednu písomnú prihlášku, za klub SaS pán poslanec Rajtár. A pred ním, nech sa páči, pán spravodajca.
Krajčír, Ľuboš, poslanec NR SR (2021-03-30):
Pán predsedajúci, keďže sme hlasovali o pozmeňujúcich návrhoch zo spoločnej správy, sme v treťom čítaní , otvorte, prosím, rozpravu.
Šimečka, Michal, podpredseda NR SR (2024-04-18):
Ďakujem veľmi pekne. Ďalšia otázka č. 9, pán poslanec Kapuš, ktorý ale v sále nie je. Ďalšia otázka od pána poslanca Mega, ktorý tu je, je to otázka na pána ministra zahraničných vecí a európskych záležitostí Juraja Blanára a tá otázka znie nasledovne: „Vážený pán minister, politický výbor Parlamentného zhromaždenia Rady Európy nedávno odporučil, aby bolo Kosovo prijaté za člena tejto organizácie. Ako sa k tomuto odporúčaniu stavia slovenská diplomacia?" Pán minister, máte slovo.
Laurenčík, Milan, podpredseda NR SR (2022-06-23):
Pán poslanec Richard Takáč.
Heger, Eduard, poslanec NR SR (2019-09-10):
Ďakujem pekne. Ondro, tiež veľmi dobré vystúpenie, tak ako si to vlastne celé vysvetlil, krátko o tom budem hovoriť ja, ale keď už si urobil väčšiu časť roboty ty, tak už potom o to budem môcť hovoriť o ďalších veciach. Ale ja by som tu chcel presne dať ten dôraz na to, že my potrebujeme dbať na to, aby tu bola súťaž a aby tá súťaž bola zdravá. Samozrejme, sme si vedomí toho, že námietky sú problém. Je tu veľa špekulantov a treba vedieť ako keby odfiltrovať, tak ako povedali aj moji predrečníci, treba odfiltrovať tých špekulantov, ktorí prichádzajú s námietkami a chcú iba škodiť, od tých, ktorí naozaj prichádzajú s dobrými námietkami alebo vôbec sú, by som povedal, čestnými účastníkmi súťaže. Ja osobne tu vidím aj jednu, jedno z tých nástrojov, ako sme zaviedli daňový index pri daňových subjektoch, tak taktiež zaviesť takéto, index pri každom, ktorý sa zúčastňuje vo verejnom obstarávaní, a na základe jeho kreditu, toho, aké námietky podáva, či sú opodstatnené a podobne, sa môže získavať určitý rating a podľa toho ratingu sa dá potom ľahšie s tými námietkami pracovať, pretože naozaj takéto, ako si to nazval, že gumené ustanovenie môže byť veľmi ľahko zneužité a naozaj využité práve na to, aby tá súťaž bola zneužitá, a nie teda zdravá. Ďakujem.
Blanár, Juraj, podpredseda NR SR (2021-12-10):
Jedna faktická poznámka na vaše vystúpenie. Pán poslanec Potocký, nech sa páči.
P. Hrušovský, predseda NR SR: (2004-09-07):
Pán podpredseda vlády, nech sa páči.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 136 prítomných, 48 za, 88 sa zdržalo. Návrh sme neschválili. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej prosím poverenú členku výboru pre sociálne veci pani poslankyňu Martinu Holečkovú, aby uviedla hlasovanie o bode 89 schváleného programu, ktorým je prvé čítanie o návrhu poslanca Stachuru na vydanie zákona, ktorým sa dopĺňa Zákonník práce, tlač 326. Nech sa páči, pani poslankyňa. (Hlasovanie o návrhu poslanca Národnej rady Slovenskej republiky Petra Stachuru na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 326.)
Bugár, Béla, podpredseda NR SR (2018-11-27):
Ďalej v rozprave vystúpi pán poslanec Mora.
Blanár, Juraj, podpredseda NR SR (2023-03-30):
Áno, platí, zajtra Národná rada ukončí 88. schôdzu a neprerokované zákony budú presunuté podľa záverov grémia na ďalšiu schôdzu. Pán predseda výboru Kéry, nech sa páči.
Laurenčík, Milan, podpredseda NR SR (2021-09-22):
Pani poslankyňa Jana Bittó Cigániková, nech sa páči.
Bastrnák, Tibor, poslanec NR SR (2019-05-09):
Vážený pán poslanec, asi si tu nesedel od začiatku tejto debaty, lebo potom by si počul, že čo sme povedali, alebo prečo sme hlasovali tak alebo inak, alebo čo si myslíme o slove „iba“. Samozrejme, môžeme to, z toho ďalej robiť problém, hoci od začiatku bol to politický problém, ktoré, ktorý možnože my sme komunikačne dobre nezvládli. Na druhej strane vieš dobre, už som hovoril, ja nie som právnik a nie som ani polyhistor, ale renomovaní právnici aj z opozície, aj z koalície povedali, že keby tento zákon vstúpil do platnosti, nič by sa nestalo. A vidíš, aj tak sú tu v parlamente, v slovenskom parlamente ľudia, ktorí naďalej vedome klamú a hovoria, že niekto tu zakázal spievanie hymien cudzích štátov, čo nie je pravda. Ani tento zákon, ktorý bol prijatý, nezakazuje (reakcia z pléna), nezakazuje, prepáč, nezakazuje spievanie hymien iných štátov. Hovoril som o tom, že nie je to posledné slovo, ale v každom prípade jediné ministerstvo, ktoré kontroluje alebo metodicky riadi aj okresné úrady, to je ministerstvo vnútra, aj oni sa k tomu vyjadrili úplne jednoznačne. A môžeš sa pýtať, prečo ideme zmeniť alebo prečo chceme zmeniť. Práve preto, aby to bolo úplne jednoznačné, aby naši politickí oponenti, ako napríklad pán Simon Zsolt, nemohli to zneužívať naďalej, túto kartu. Preto ideme to zmeniť. Presne tak, aby to bolo úplne jednoznačné. Lebo keď jeden právnik, ktorý tiež bol na začiatku tejto kauzy, mi hovorí, že: „Viete, pán poslanec, to je tak, dvaja právnici – štyri právne názory.“
M. Číž, poslanec: (2005-09-21):
Vážený pán minister, minulý týždeň som sa zúčastnil poslaneckého dňa aj nášho klubu v Trenčianskom kraji a súčasťou stretnutí bolo aj rokovanie so zástupcami rybárskeho zväzu, ktorí o to úpenlivo žiadali. Stretol som sa s týmito ľuďmi a počúval som ich zdesené, ich zdesené reči o tom, aký opus ste predložili do parlamentu, čo znamená tento opus pre nich, pre celú organizáciu rybárov na Slovensku, o čo týmto návrhom zákona, ktorý sa javí v tej primárnej polohe ako vcelku nevinne. Preto dovoľte, aby som v mene poslaneckého klubu sa prihlásil k vystúpeniu pána Maxona v plnom rozsahu vrátane slov o podvode, vrátane slov o osobnej zodpovednosti, pretože toto je nehorázny a flagrantný zásah do zvyškov toho, čo na Slovensku zostalo, čo súvisí s takými pojmami, ktoré bývajú obvykle nerozdielnou súčasťou demokracie, ako je verejné blaho a verejný záujem. Tisíce ľudí, ktorí hodiny, dni, týždne, mesiace a roky zveľaďujú svoj vzťah k prírode okrem iného aj prostredníctvom rybolovu, ktorý nikdy nemal výrazne komerčnú činnosť, bola tu vždycky záujmová činnosť ľudí, za ktorými sú výsledky – nádherné lodenice, zariadenia, obhospodarované jazerá, vodné plochy. Presne viem, čo sa touto skrytou privatizáciou stane vrátane postupného obmedzovania prístupu k vodným plochám ako to posledné, čo tým ľuďom našim zostane, aby tam mohli slobodne ísť, aby pod zámienkou ochrany rybolovu a všetkého možného nezačali rásť ostnaté ploty okolo rybníkov a podobne. Pán minister, takýto návrh, keby bol mienený úprimne, sa dáva celkom iným spôsobom, celkom inak. A transparentne rokujete s rybárskym zväzom ako skutočne významnou skupinou ľudí, ktorí majú preukázateľne už hodiny, týždne, desiatky osobnej aktivity prejavenej vo vzťahu k takémuto niečomu. A tie vaše slová citované vpredu, tie dokumentujú čosi zvláštne, o čom pevne verím, že neveríte, len ste podľahli nezmyselnému... (Prerušenie vystúpenia časomierou.)
Gyimesi, Juraj, poslanec NR SR (2020-04-02):
Ja len jednou vetou, ešte som zabudol jednu vec, a to sú prevody hnuteľného majetku, nadhodnotu určenú zastupiteľstvom. A čo sa týka vás, pán poslanec Kotleba, áno, budeme ešte o tom asi zjavne rozprávať.
Bugár Béla, podpredseda NR SR (2017-05-19):
Pán spravodajca, to ťažko, lebo tu je napísané, že žiada o prerušenie rokovania. My sme skončili rokovanie fakticky.
Glváč, Martin, podpredseda NR SR (2019-10-24):
Tak na tomto už naozaj ani slovo nebola pravda. Ale nech sa páči, pán poslanec Dostál.
Laurenčík Milan, podpredseda NR SR (2020-11-12):
Ďakujem za slovo. Ďakujem kolegom, že ste vystúpili vo faktických poznámkach. Pán poslanec Suja, na takéto vaše ponuky jednoducho nereflektujem, to sú, to sú úplne akože infantilné ponuky, aby sa... (Reakcia z pléna.) Ja vám hovorím, že určite som tu 30 minút nesedel bez rúška, bolo to len, že som prišiel z kancelárie, neviem, minútu, dve, tri, päť možno, hej. Ja som zbadal, ako ste si ma fotil a som odišiel zo sály si to rúško zobrať. Takže nebudeme teraz sa tu hrať na nejaké sekundy, ale jednoducho to, čo vy robíte, je zásadný rozdiel, je v mojom prístupe a vo vašom. Ja som vás upozorňoval a vy neustále následne niekoľkokrát za sebou to urobíte, že si tie rúška dáte dole, jednoducho, alebo si ich dáte pod nos a robíte to tu úplne arogantne. Ten rozdiel je evidentný. Keby ste ma bol upozornil alebo len zakýval, že máte rúško, nemáte rúško, okamžite idem preč a si ho zoberiem a idem si ho dať. Ďakujem veľmi pekne.
Kollár, Boris, predseda NR SR (2020-06-04):
Dávam hlasovať o procedurálnom návrhu pána poslanca Kotlebu. Prosím, prezentujme sa a hlasujeme. (Hlasovanie.) Prítomných 132, za 50, proti 5, zdržali 71 poslancov, nehlasovalo 6. Uvedený návrh sme neprijali. Ja by som chcel len doplniť, pán poslanec, nie je absolútne problém s hraním štátnej hymny. Druhýkrát, poprosím, keby sme to prebrali na grémium, a môžme sa na tom dohodnúť. (Potlesk a reakcie z pléna.) V rámci troch poslaneckých klubov zvolávam poslanecké grémium ihneď. (Potlesk.) (Zasadnutie poslaneckého grémia.) (Po zasadnutí poslaneckého grémia.)
Jurzyca, Eugen, poslanec NR SR (2016-02-11):
Ďakujem pekne. Pán minister, znova ste hovorili o tom, že za Radičovej vlády boli nulové rasty platov učiteľov, tentoraz ste to ale zazdrojovali informáciami z médií. Tak len pripomínam, že do tých médií ste to poskytli vy a pán premiér a že tá informácia je v rozpore s tým, čo je na stránke ministerstva školstva a CVTI, kde je uvedený ten rast za rok 2012. Tak uvádzam to v súvislosti s tým, že ste hovorili, že v médiách sa ukazuje a šíri množstvo neprávd a že tí, čo ich šíria, by sa mali ospravedlniť. A druhá časť mojej poznámky spočíva v tom, že, áno, táto vláda Roberta Fica zvýšila platy učiteľom, ale zvýšila ich nesystémovým spôsobom. Táto vláda zobrala peniaze dôchodcom, ktorí ich mali nasporené na starobu v II. pilieri, zobrala im ich, nahradila to sľubmi, že dostanú peniaze v I. pilieri, ktorý je neudržateľný. Takéto peniaze dala učiteľom a ešte si z toho II. piliera 300 mil. nechala. Čiže toto nie je zvýšenie platov učiteľov udržateľným spôsobom. To je zvýšenie na úkor dôchodcov a dôchodcovia to už cítia teraz v tom 1,9-percentnom náraste dôchodkov tento rok. Ďakujem.
Blanár, Juraj, podpredseda NR SR (2023-05-18):
Pán poslanec Kremský, môžete reagovať.